ระเบียบคณะกรรมการคุ้มครองซากดึกดำบรรพ์ระเบียบคณะกรรมการคุ้มครองซากดึกดำบรรพ์ว่าด้วยการรับเงินการเก็บรักษา การจ่ายเงิน และการบริหารกองทุนจัดการซากดึกดำบรรพ์พ.ศ. ๒๕๕๓ อาศัยอำนาจตามความในมาตรา๓๙ วรรคสาม แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิ และเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการคุ้มครองซากดึกดำบรรพ์ โดยความเห็นชอบของกระทรวงการคลัง จึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองซากดึกดำบรรพ์ว่าด้วยการรับเงิน การเก็บรักษา การจ่ายเงินและการบริหารกองทุนจัดการซากดึกดำบรรพ์ พ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กองทุน หมายความว่า กองทุนจัดการซากดึกดำบรรพ์คณะกรรมการ หมายความว่าคณะกรรมการคุ้มครองซากดึกดำบรรพ์คณะกรรมการบริหารกองทุน หมายความว่าคณะกรรมการบริหารกองทุนจัดการซากดึกดำบรรพ์อธิบดี หมายความว่า อธิบดีกรมทรัพยากรธรณีหลักฐานการจ่าย หมายความว่าหลักฐานที่แสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันโดยถูกต้องแล้วข้อ๔วิธีปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการ ในกรณีที่ไม่สามารถปฏิบัติตามระเบียบนี้ให้ขอทำความตกลงกับกระทรวงการคลังข้อ๕ ให้อธิบดีกรมทรัพยากรธรณีรักษาการตามระเบียบนี้หมวด ๑ข้อความทั่วไป ข้อ๖ กองทุนมีวัตถุประสงค์เพื่อเป็นทุนสำหรับใช้จ่ายในการสนับสนุน และส่งเสริมการศึกษาวิจัย การอนุรักษ์การพัฒนา การบริหารจัดการ แหล่งซากดึกดำบรรพ์ ซากดึกดำบรรพ์การรวบรวมและจัดเก็บหลักฐานทางธรณีวิทยาและธรรมชาติวิทยาและเก็บรักษาซากดึกดำบรรพ์ ข้อ๗ กองทุนประกอบด้วยเงินและทรัพย์สินดังนี้(๑)เงินที่รัฐบาลจัดสรรให้(๒)ค่าธรรมเนียมการอนุญาตที่ได้รับตามพระราชบัญญัติคุ้มครองซากดึกดำบรรพ์ พ.ศ. ๒๕๕๑(๓)เงินค่าตอบแทนและค่าธรรมเนียมอื่นอันเกิดจากแหล่งซากดึกดำบรรพ์ ตามมาตรา ๒๔(๔)เงินค่าเข้าชม ค่าบริการอื่น หรือผลประโยชน์ใด ๆ อันเกิดจากแหล่งซากดึกดำบรรพ์ซากดึกดำบรรพ์ และพิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่อยู่ในความครอบครองของกรมทรัพยากรธรณี ซึ่งกรมทรัพยากรธรณีเป็นผู้เรียกเก็บ(๕)เงิน หรือทรัพย์สินที่มีผู้อุทิศให้(๖)ดอกผล หรือผลประโยชน์ หรือรายได้อื่นใดที่เกิดจากกองทุนนี้หมวด ๒การรับเงิน ข้อ๘การรับเงินกองทุนให้รับได้โดยวิธีดังต่อไปนี้(๑)เงินสด หรือเช็ค หรือตั๋วแลกเงิน(๒)โอนเงินผ่านธนาคารข้อ๙เช็คที่รับทุกกรณีต้องมีลักษณะและเงื่อนไขดังนี้(๑)เป็นเช็คของธนาคารและต้องมิใช่เช็คโอนสลักหลัง(๒)เป็นเช็คที่มีรายการครบถ้วนตามมาตรา ๙๘๘ แห่งประมวลกฎหมายแพ่งและพาณิชย์(๓)เป็นเช็คที่ออกในวันที่นำเช็คมาชำระและมิใช่เช็คที่ลงวันที่ล่วงหน้า(๔)เป็นเช็คที่ขีดคร่อม สั่งจ่ายเงินให้แก่ กองทุนจัดการซากดึกดำบรรพ์ โดยขีดฆ่าคำว่า หรือผู้ถือออกหมวด ๓การเก็บรักษาเงินและการจ่ายเงิน ข้อ๑๐ให้กรมทรัพยากรธรณีเปิดบัญชีเงินฝากไว้กับกรมบัญชีกลาง กระทรวงการคลังหรือสำนักงานคลังจังหวัด แล้วแต่กรณี ชื่อบัญชี กองทุนจัดการซากดึกดำบรรพ์ข้อ๑๑เพื่อความคล่องตัวในการบริหารงานกองทุนให้เปิดบัญชีเงินฝากกับธนาคารที่เป็นรัฐวิสาหกิจทั้งในส่วนกลางและส่วนภูมิภาคชื่อบัญชีเดียวกันกับข้อ ๑๐ภายในวงเงินและเงื่อนไขที่คณะกรรมการบริหารกองทุนกำหนดโดยความเห็นชอบของกระทรวงการคลังข้อ๑๒ เงินที่ได้รับตามข้อ ๘ในส่วนกลางและส่วนภูมิภาคให้นำฝากเข้าบัญชีกองทุนที่เปิดไว้กับธนาคารตามข้อ ๑๑ภายในสามวันทำการนับแต่วันที่ได้รับเงินหากได้รับเงินในวันเดียวกันเกินกว่าหนึ่งหมื่นบาทให้นำฝากธนาคารอย่างช้าภายในวันทำการถัดไปนับจากวันที่ได้รับเงินส่วนกลางให้นำเงินที่ฝากไว้ที่ธนาคารตามวรรคหนึ่งส่งเข้าบัญชีกองทุนที่กรมบัญชีกลาง กระทรวงการคลัง อย่างน้อยสัปดาห์ละหนึ่งครั้งส่วนภูมิภาคให้นำเข้าบัญชีกองทุนที่สำนักงานคลังจังหวัดอย่างน้อยสัปดาห์ละหนึ่งครั้งและให้นำส่งเข้าบัญชีเงินกองทุนที่กรมบัญชีกลาง กระทรวงการคลังอย่างน้อยเดือนละหนึ่งครั้งข้อ๑๓การใช้จ่ายเงินหรือทรัพย์สินของกองทุนให้ใช้จ่ายเพื่อกิจการดังต่อไปนี้(๑)การจ่ายค่าทดแทนตามมาตรา ๑๒ มาตรา ๑๔ มาตรา ๒๕ และมาตรา ๒๖ (๒)การจ่ายค่าซ่อมแซมหรือปรับปรุงแหล่งซากดึกดำบรรพ์ หรือซากดึกดำบรรพ์ ตามมาตรา ๒๐มาตรา ๒๑ และมาตรา ๓๑(๓)เป็นเงินช่วยเหลือหรืออุดหนุนกิจการใด ๆที่เกี่ยวกับการส่งเสริมและพัฒนาการศึกษาวิจัยเกี่ยวกับแหล่งซากดึกดำบรรพ์และซากดึกดำบรรพ์(๔)เป็นเงินช่วยเหลือหรืออุดหนุนการดำเนินการใด ๆ เพื่อการอนุรักษ์ การเก็บรักษาการพัฒนา และการบริหารจัดการแหล่งซากดึกดำบรรพ์ ซากดึกดำบรรพ์หรือพิพิธภัณฑ์ซากดึกดำบรรพ์ธรณีวิทยาและธรรมชาติวิทยาการรวบรวมและจัดเก็บหลักฐานทางธรณีวิทยาและธรรมชาติวิทยา (๕)เป็นค่าใช้จ่ายในการบริหารกองทุนคณะกรรมการบริหารกองทุนอาจจัดสรรเงินกองทุนไม่เกินร้อยละห้าของเงินกองทุนแต่ละปีเพื่อเป็นค่าใช้จ่ายในการบริหารกองทุน หมวด ๔วิธีการเบิกจ่ายเงิน ข้อ๑๔ วิธีการเบิกจ่ายเงินให้ปฏิบัติดังนี้(๑)การเบิกเงินจากกองทุนต้องทำเป็นหนังสือโดยแนบมติคณะกรรมการบริหารกองทุนและหรือแผนการใช้จ่ายเงินด้วย(๒)ให้อธิบดีหรือผู้ที่ได้รับมอบหมาย เป็นผู้มีอำนาจอนุมัติและสั่งจ่ายเงินกองทุน(๓)การอนุมัติจ่ายเงินตาม (๒)ให้ผู้มีอำนาจลงลายมือชื่ออนุมัติในหลักฐานการจ่ายหรือหลักฐานการขอรับชำระหนี้ทุกฉบับหรือลงลายมือชื่อผู้อนุมัติในงบหน้าหลักฐานการจ่ายก็ได้(๔)การจ่ายเงินทุกครั้งให้จ่ายเป็นเช็ค ยกเว้นการจ่ายเงินที่มีวงเงินไม่เกิน ๕,๐๐๐ บาทจะจ่ายเป็นเงินสดก็ได้ หรือการจ่ายลักษณะอื่นที่มีความจำเป็นโดยได้รับอนุมัติจากอธิบดี(๕)การเขียนเช็คสั่งจ่ายเงินให้เจ้าหนี้หรือผู้มีสิทธิรับเงินให้สั่งจ่ายโดยระบุชื่อเจ้าหนี้ หรือผู้มีสิทธิรับเงิน และขีดฆ่าคำว่า หรือตามคำสั่ง หรือผู้ถือออกและขีดคร่อมด้วย(๖)การจ่ายเงินจะต้องมีหลักฐานการจ่ายไว้เพื่อประโยชน์ในการตรวจสอบหมวด ๕การบัญชี ข้อ๑๕ การบัญชีของกองทุนให้เป็นไปตามมาตรฐานการจัดทำบัญชีสำหรับหน่วยงานภาครัฐที่กระทรวงการคลังกำหนดการจัดทำรายงานการเงินประจำปีให้ถือปีงบประมาณเป็นรอบปีบัญชี เสนอต่อคณะกรรมการบริหารกองทุน และกรมทรัพยากรธรณีภายใน ๖๐ วัน นับตั้งแต่วันสิ้นปีงบประมาณพร้อมสำเนาแจ้งกรมบัญชีกลางและสำนักงบประมาณเพื่อทราบต่อไปข้อ๑๖ให้คณะกรรมการบริหารกองทุนจัดทำงบดุล และบัญชีทำการส่งสำนักงานการตรวจเงินแผ่นดินตรวจสอบและรับรองภายในหนึ่งร้อยยี่สิบวันนับแต่วันสิ้นปีปฏิทินทุกปีข้อ๑๗ให้สำนักงานการตรวจเงินแผ่นดินทำรายงานผลการสอบและรับรองบัญชีและการเงินของกองทุนเสนอต่อคณะกรรมการภายในหนึ่งร้อยห้าสิบวันนับแต่วันสิ้นปีปฏิทินเพื่อให้คณะกรรมการเสนอต่อคณะรัฐมนตรีเพื่อทราบข้อ๑๘เพื่อประโยชน์ในการจัดทำงบการเงินในภาพรวมของหน่วยงานและงบการเงินในภาพรวมของแผ่นดินให้คณะกรรมการบริหารกองทุนนำข้อมูลเกี่ยวกับการบัญชีของกองทุนเข้าระบบการบริหารการเงินการคลังภาครัฐด้วยระบบอิเล็กทรอนิกส์(GFMIS) ตามวิธีการที่กรมบัญชีกลางกำหนดข้อ๑๙ ให้กองทุนจัดทำรายงานการรับ -จ่ายเงินของกองทุนอย่างน้อยเดือนละครั้งเสนอต่อคณะกรรมการบริหารกองทุนภายในวันที่๑๕ ของเดือนถัดไปข้อ๒๐ให้กองทุนมีการตรวจสอบภายในเกี่ยวกับการดำเนินงาน การเงิน การบัญชี และการพัสดุกองทุนและรายงานผลการตรวจสอบให้คณะกรรมการบริหารกองทุนทราบอย่างน้อยปีละครั้ง ประกาศ ณ วันที่ ๑๒มกราคม พ.ศ. ๒๕๕๓ศักดิ์สิทธิ์ ตรีเดชปลัดกระทรวงทรัพยากรธรรมชาติและสิ่งแวดล้อมประธานกรรมการคุ้มครองซากดึกดำบรรพ์อาจารี/ผู้จัดทำ๖ สิงหาคม ๒๕๕๖วิชพงษ์/ผู้ตรวจ๗ สิงหาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๔๐ ง/หน้า ๖/๓๐ มีนาคม ๒๕๕๓